
IGNALINOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PAMINKLŲ STATYMO IR ATMINIMO ŽENKLŲ ĮRENGIMO BEI JŲ PAŠALINIMO IGNALINOS RAJONO SAVIVALDYBĖS TERITORIJOJE KOMISIJOS SUDĖTIES IR PAMINKLŲ STATYMO IR ATMINIMO ŽENKLŲ ĮRENGIMO BEI JŲ PAŠALINIMO IGNALINOS RAJONO SAVIVALDYBĖS TERITORIJOJE KOMISIJOS NUOSTATŲ PATVIRTINIMO

2026 m. spalio 7 d. Nr. V2-177
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 34 straipsnio 6 dalies 11 punktu, Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje tvarkos aprašo, patvirtinto Ignalinos rajono savivaldybės tarybos 2025 m. gruodžio 18 d. sprendimu Nr. T-267 „Dėl Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje tvarkos aprašo patvirtinimo“, 16 punktu ir atsižvelgdamas į Ignalinos rajono savivaldybės mero 2026 m. rugsėjo 30 d. raštą Nr. R1-6487 „Dėl delegavimo“,
tvirtinu:
1. Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje komisiją (toliau – Komisija):
1.1. Komisijos pirmininkas – Imantas Umbražiūnas, Ignalinos rajono savivaldybės vicemeras. 
1.2. Nariai:
1.2.1. Neringa Jefimovienė, Ignalinos rajono savivaldybės administracijos direktoriaus pavaduotoja.
1.2.2. Rasa Bekerytė, Ignalinos rajono savivaldybės administracijos Architektūros ir teritorijų planavimo skyriaus vedėja (atliekanti savivaldybės vyriausiojo architekto funkcijas).
1.2.3. Rasa Juodagalvienė, Ignalinos rajono savivaldybės administracijos Švietimo ir kultūros skyriaus vedėjo pavaduotoja.
1.2.4. Ramunė Slapšienė, Ignalinos rajono savivaldybės administracijos Infrastruktūros plėtros ir statybos skyriaus vedėja. 
1.2.5. Dr. Regina Mikštaitė-Čičiurkienė, Ignalinos krašto muziejaus direktorė.
1.2.6. Seniūnijos, kurioje norima įrengti (pašalinti) paminką ar atminimo ženklą, seniūnas (arba jį pavaduojantis asmuo).
1.2.7. Seniūnijos, kurioje norima įrengti (pašalinti) paminką ar atminimo ženklą, seniūnaitis ar vietos bendruomenės pirmininkas (arba juos pavaduojantys asmenys).
1.2.8. Vaida Artemjeva, Ignalinos rajono savivaldybės administracijos Architektūros ir teritorijų planavimo skyriaus vyriausioji specialistė, atliekanti komisijos sekretoriaus pareigas.
[bookmark: _Hlk241074724]2. Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje komisijos nuostatus (pridedama).
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta, tvarka arba Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

PATVIRTINTA
Ignalinos rajono savivaldybės administracijos
direktoriaus 2026 m. spalio 7 d. įsakymu 
Nr. V2-177

PAMINKLŲ STATYMO IR ATMINIMO ŽENKLŲ ĮRENGIMO BEI JŲ PAŠALINIMO IGNALINOS RAJONO SAVIVALDYBĖS TERITORIJOJE KOMISIJOS NUOSTATAI
 
I SKYRIUS
BENDROSIOS NUOSTATOS

1. Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje komisijos nuostatai (toliau – Nuostatai) nustato Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje komisijos (toliau – Komisija) sudarymo, darbo organizavimo, funkcijų, teisių ir pareigų tvarką. 
2. Komisija yra patariamoji institucija, nagrinėjanti pateiktus prašymus statyti ar pašalinti paminklus, įrengti ar pašalinti atminimo ženklus bei įrengti ar pašalinti trumpalaikius dailės kūrinius ar statinius Ignalinos rajono savivaldybės (toliau – Savivaldybė) teritorijoje. 
[bookmark: n_1]3. Komisija savo veikloje vadovaujasi Lietuvos Respublikos vietos savivaldos įstatymu, Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje tvarkos aprašu, patvirtintu Ignalinos rajono savivaldybės tarybos 2025 m. gruodžio 18 d. sprendimu Nr. T-267 „Dėl Paminklų statymo ir atminimo ženklų įrengimo bei jų pašalinimo Ignalinos rajono savivaldybės teritorijoje tvarkos aprašo patvirtinimo“, (toliau – Aprašas), Nuostatais ir kitais teisės aktais.
4. Nuostatuose vartojamos sąvokos suprantamos taip, kaip jos apibrėžtos Apraše ir kituose teisės aktuose.
5. Komisija savo veikloje vadovaujasi teisėtumo, objektyvumo, nešališkumo, skaidrumo, proporcingumo ir viešojo intereso principais.

II SKYRIUS
KOMISIJOS SUDARYMAS

6. Komisija administracijos direktoriaus įsakymu sudaroma iš ne mažiau kaip 5 narių. 
7. Komisiją sudaro: 
7.1. Savivaldybės vyriausiasis architektas arba jį pavaduojantis asmuo; 
7.2. specialistas, atsakingas už kultūros paveldo apsaugą, arba jį pavaduojantis asmuo; 7.3. kultūros srities specialistas arba kultūros įstaigos atstovas; 
7.4. seniūnijos, kurioje planuojama statyti, įrengti ar pašalinti paminklą ar atminimo ženklą, seniūnas arba jį pavaduojantis asmuo; 
7.5. seniūnijos, kurioje planuojama statyti, įrengti ar pašalinti paminklą ar atminimo ženklą, seniūnaitis ir (ar) bendruomenės atstovas, jei toks yra.
8. Atsižvelgiant į nagrinėjamo klausimo pobūdį, į Komisijos posėdžius gali būti kviečiami ekspertai, meno kūrinių autoriai, architektai, iniciatoriai, institucijų ir organizacijų atstovai.

III SKYRIUS
KOMISIJOS FUNKCIJOS

9. Komisija: 
9.1. nagrinėja pateiktus prašymus statyti ar pašalinti paminklus bei įrengti ar pašalinti atminimo ženklus; 
9.2. vertina projektinius pasiūlymus, vizualizacijas ir kitą pateiktą medžiagą; 
9.3. analizuoja siūlomų sprendinių meninę, istorinę, kultūrinę, urbanistinę ir kraštovaizdinę vertę; 
9.4. vertina siūlomų objektų dermę su aplinka ir viešuoju interesu; 
9.5. teikia rekomendacijas dėl paminklų, atminimo ženklų, trumpalaikių dailės kūrinių ar statinių įrengimo, perkėlimo ar pašalinimo; 
9.6. sprendžia, ar konkrečiu atveju tikslinga organizuoti idėjos projektinių pasiūlymų rengimo konkursą; 
9.7. teikia išvadas Savivaldybės administracijai.

IV SKYRIUS
PRAŠYMŲ VERTINIMO KRITERIJAI

10. Komisija, nagrinėdama prašymus statyti paminklus, įrengti atminimo ženklus ar trumpalaikius dailės kūrinius ir statinius, vertina:
10.1. įamžinamo asmens, įvykio, datos, vietovės ar reiškinio reikšmingumą Ignalinos rajonui, Lietuvos valstybei, jos istorijai, kultūrai, mokslui, švietimui, sportui ar visuomeniniam gyvenimui;
10.2. siūlomo objekto meninę, kultūrinę, istorinę ir memorialinę vertę;
10.3. siūlomo objekto architektūrinių, urbanistinių ir kraštovaizdžio sprendinių dermę su esama aplinka; 
10.4. siūlomos vietos tinkamumą, matomumą, pasiekiamumą ir ryšį su įamžinamu asmeniu, įvykiu ar vieta, poveikį viešosioms erdvėms bei aplinkai; 
10.5. numatomą poveikį kultūros paveldo objektams, saugomoms teritorijoms, kraštovaizdžiui ir kitiems saugomiems objektams;
10.6. objekto estetinę kokybę, ilgaamžiškumą ir naudojamų medžiagų tinkamumą;
10.7. projektinių pasiūlymų išsamumą ir jų atitiktį teisės aktų bei Aprašo reikalavimams;
10.8. objekto įrengimo, priežiūros ir eksploatavimo galimybes bei numatytus finansavimo šaltinius;
10.9. vietos bendruomenės, seniūnijos, suinteresuotų institucijų ar organizacijų pateiktą nuomonę, jeigu ji buvo gauta;
10.10. objekto atitiktį teritorijų planavimo dokumentams, kultūros paveldo apsaugos, saugomų teritorijų, statybos ir kitų teisės aktų reikalavimams;
10.11. kitus reikšmingus aspektus, galinčius turėti įtakos objekto įrengimo tikslingumui.
11. Komisija, nagrinėdama prašymus pašalinti ar perkelti paminklą, atminimo ženklą, trumpalaikį dailės kūrinį ar statinį, vertina:
11.1. ar egzistuoja Aprašo 27 punkte nustatyti pašalinimo ar perkėlimo pagrindai;
11.2. objekto istorinę, kultūrinę, memorialinę ir meninę vertę;
11.3. objekto techninę būklę ir jo keliamą pavojų žmonių sveikatai, gyvybei, turtui ar aplinkai;
11.4. galimybę objektą restauruoti, sutvarkyti ar pritaikyti vietoje jo nepašalinant;
11.5. objekto reikšmę vietos bendruomenei ir visuomenės interesui;
11.6. objekto savininko, autoriaus ar kitų suinteresuotų asmenų pateiktus argumentus ir nuomonę;
11.7. galimybę objektą perkelti į kitą tinkamą vietą, jeigu pašalinimas nėra būtinas;
11.8. objekto atitiktį teritorijų planavimo dokumentams, kultūros paveldo apsaugos, saugomų teritorijų, statybos ir kitų teisės aktų reikalavimams;
11.9. kitus reikšmingus faktus ir aplinkybes, turinčius įtakos sprendimui.
12. Komisija, įvertinusi pateiktą prašymą, dokumentus ir Nuostatuose nustatytus kriterijus, priima rekomendacinio pobūdžio sprendimą pritarti prašymui, pritarti prašymui su sąlygomis arba nepritarti prašymui.

V SKYRIUS
KOMISIJOS TEISĖS IR PAREIGOS

13. Komisija turi teisę: 
13.1. gauti informaciją ir dokumentus, reikalingus jos funkcijoms atlikti; 
13.2. kviesti į posėdžius iniciatorius ir ekspertus; 
13.3. siūlyti iniciatoriams patikslinti ar papildyti pateiktą medžiagą; 
13.4. atlikti siūlomos vietos apžiūrą, siūlyti kitą vietą objektui.
14. Komisijos nariai privalo: 
14.1. objektyviai ir nešališkai vertinti pateiktą medžiagą; 
14.2. saugoti teisės aktų nustatyta tvarka gautą neviešą informaciją; 
14.3. nusišalinti nuo klausimo svarstymo ir balsavimo, jeigu kyla viešųjų ir privačių interesų konfliktas.

VI SKYRIUS
KOMISIJOS DARBO ORGANIZAVIMAS

15. Pagrindinė Komisijos veiklos forma yra posėdžiai. 
16. Komisijos posėdžius šaukia Komisijos pirmininkas arba jo pavedimu sekretorius. 
17. Posėdis laikomas teisėtu, jeigu jame dalyvauja daugiau kaip pusė Komisijos narių.
18. Atsižvelgiant į paminklo ar atminimo ženklo sudėtingumą, į Komisijos posėdžius gali būti kviečiami ekspertai (kultūros paveldo specialistai, įvairių meno šakų diplomuoti menininkai ir (ar) atestuoti architektai ar organizacijų atstovai).
19. Sprendimai priimami atviru balsavimu dalyvaujančių Komisijos narių balsų dauguma.
20. Jeigu balsai pasiskirsto po lygiai, lemia Komisijos pirmininko balsas.
21. Komisijos sprendimai įforminami posėdžių protokolais, kuriuos pasirašo posėdžio pirmininkas ir sekretorius. Komisijos posėdžio metu daromi garso įrašai.
22. Komisijos išvados ir pasiūlymai yra rekomendacinio pobūdžio.
23. Komisijai iš esmės pritarus gautam pasiūlymui, Komisijos posėdžio protokolas perduodamas Architektūros ir teritorijų planavimo skyriui. Architektūros ir teritorijų planavimo skyrius rengia Savivaldybės tarybos sprendimo projektą dėl pritarimo paminklo pastatymui (pašalinimui) arba savivaldybės administracijos direktoriaus įsakymą dėl pritarimo įrengti (pašalinti) atminimo ženklą ar įrengti trumpalaikį dailės kūrinį ar statinį.

VII SKYRIUS
BAIGIAMOSIOS NUOSTATOS

24. Komisijos dokumentai saugomi teisės aktų nustatyta tvarka.
25. Komisijos veiklos klausimai, nereglamentuoti Nuostatuose, sprendžiami vadovaujantis galiojančiais teisės aktais.
26. Nuostatai keičiami ar pripažįstami netekusiais galios Savivaldybės administracijos direktoriaus įsakymu.

________________________

